യുഎസ് സര്ക്കാര് തലയ്ക്ക് 37 കോടി രൂപ വിലയിട്ട ഭീകരന് അഖ്വാനി കാബൂളില് സ്വതന്ത്രന് കാബൂള്: അമേരിക്കന് സര്ക്കാര് 37 കോടിരൂപ വിലയിട്ട ഭീകരന് ഖാലി അഖ്വാനി കാബൂളില് സ്വതന്ത്രനായി വിലസുന്നു. സുരക്ഷാ സൈനികരുടെ അകമ്ബടിയോടെയാണ് അഖ്വാനിയുടെ സഞ്ചാരം. അല് ഖ്വായിദയുടെ സ്ഥാപക നേതാക്കളില് ഒരാളായിരുന്ന ഉസാമ ബിന്ലാദനുമായി അടുത്ത ബന്ധം പുലര്ത്തിയിരുന്നയാളാണ് ഖാലി. 2011ല് അടിയന്തിരമായ പിടികൂടേണ്ട ഭീകരരുടെ പട്ടികയില് ഉള്പ്പെടുത്തുകയായിരുന്നു. തുടര്ന്ന് പിടികൂടുകയോ കൊല്ലുകയോ ചെയ്യുന്നവര്ക്ക് യുഎസ് സര്ക്കാര് 50 ലക്ഷം ഡോളര് പാരിതോഷികമായി പ്രഖ്യാപിച്ചിരുന്നു. ഈ ഭീകരനാണ് ഇപ്പോള് കാബൂളില് യുഎസ് സൈനികരുടെ മുന്നിലൂടെ സ്വതന്ത്രനായി നടക്കുന്നത്. അഫ്ഗാനിസ്താനിലെ താലിബാന് മുന്നേറ്റത്തില് ഖാലി അഖ്വാനി നിര്ണ്ണായക പങ്കുവഹിക്കുന്നുണ്ട്. അഫ്ഗാനില് താലിബാന് മന്ത്രിസഭ രൂപീകരിക്കുന്നതിനും പ്രധാനിയാണിയാള്. കാബൂളിലെ അനുയായികളെ അഭിസംബോധന ചെയ്യുന്ന ഖാലിയുടെ വീഡിയോയും കഴിഞ്ഞ ദിവസം പുറത്തുവന്നിരുന്നു. താലിബാനു ധനശേഖരണം നടത്തുന്നതില് പ്രധാന പങ്കുവഹിക്കുന്ന ഖാലി അഖ്വാനി പാക്കിസ്താന് കേന്ദ്രമാക്കിയാണ് കുറെക്കാലമായി പ്രവര്ത്തിച്ചിരുന്നത്.